### (Apstiprināts ar Ministru kabineta

2018. gada 31. oktobra

rīkojumu Nr. 567)

**Publiskās pārvaldes informācijas un komunikāciju tehnoloģiju   
arhitektūras pārvaldības sistēma – 2. kārta**

**Projekta apraksts (kopsavilkums)**

Projekts nodrošinās Eiropas reģionālās attīstības fonda (turpmāk – ERAF) 2014.–2020. gada plānošanas periodā līdzfinansēto informācijas un komunikācijas tehnoloģiju (turpmāk – IKT) projektu savstarpējo saskaņotību, būtiskāko centralizēto platformu projektēšanu un īstenošanu, kā arī veicinās sabiedrības spējas un ieinteresētību efektīvi izmantot radītos risinājumus, kas izstrādāti un ieviesti ERAF IKT projektu ietvaros.

Vides aizsardzības un reģionālās attīstības ministrijas (turpmāk – VARAM) īstenojamā projekta "Publiskās pārvaldes informācijas un komunikāciju tehnoloģiju arhitektūras pārvaldības sistēma – 2. kārta" (turpmāk – projekts) virsmērķis ir veicināt darbības programmas "Izaugsme un nodarbinātība" 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" (turpmāk – SAM) sasniegšanu.

**Projekta mērķi**

1. Izstrādāt atvieglojumu uzskaites un administrēšanas risinājumu, izveidojot iedzīvotājiem, komersantiem, valsts un pašvaldības institūcijām ērtu un viegli saprotamu centralizētu risinājumu valsts un pašvaldību piešķirto atvieglojumu administrēšanai.

Mērķa sasniegšanai nepieciešams:

* izveidot lietotājiem ērtu un viegli saprotamu atvieglojumu vienoto informācijas sistēmu (turpmāk – AVIS) atbilstoši izstrādātajiem Ministru kabineta noteikumiem[[1]](#footnote-1);
* veicināt iestāžu starpnozaru sadarbību, nosakot vienotu pieeju un principus datu apmaiņas organizēšanai, lai optimizētu valsts un pašvaldību iestāžu darbību un uzlabotu atvieglojumu saņemšanas pieejamību un administrēšanu;
* integrēt AVIS valsts pārvaldes pakalpojumu portālā [www.latvija.lv](http://www.latvija.lv), lai atvieglojuma saņēmējam radītu iespēju uzzināt informāciju par pieejamiem pakalpojumiem, kuriem tiek piemēroti atvieglojumi, un to personalizētu cenrādi, kā arī iespēju reģistrēt atvieglojumu saņēmēju identifikācijas līdzekļus.

2. Nodrošināt Publiskās pārvaldes informācijas un komunikāciju tehnoloģiju arhitektūras pārvaldības sistēmas[[2]](#footnote-2) (turpmāk – PIKTAPS) 1. kārtas projektā uzsākto ERAF IKT projektu savstarpējo saskaņotību no IKT arhitektūras un SAM kopējo rādītāju izpildes viedokļa, kā arī sekmēt publiskās pārvaldes informācijas sistēmu konceptuālās arhitektūras principu īstenošanu.

Mērķa sasniegšanai nepieciešams sniegt VARAM kā valsts IKT pārvaldības organizācijai metodisko, IKT risinājumu un ekspertīzes atbalstu, lai VARAM varētu veikt šādas funkcijas:

* no arhitektūras viedokļa pārvaldīt mērķarhitektūru īstenojošo ERAF IKT projektu kopumu, koordinējot centralizēto koplietošanas platformu un koplietošanas risinājumu attīstību un efektīvu izmantošanu;
* informēt publiskās pārvaldes un IKT nozares darbiniekus par valsts IKT arhitektūrā izmantojamiem, attīstāmiem un plānotiem IKT koplietošanas pakalpojumiem, platformām un būtiskajiem arhitektūras elementiem;
* pamatojoties uz IKT ERAF projektu izvērtēšanas, saskaņošanas un īstenošanas uzraudzības procesa gaitā iegūto pieredzi, izstrādāt metodiku IKT arhitektūras izmaiņu pārvaldībai neatkarīgi no projektu finansēšanas avota;
* nodrošināt metodisku atbalstu valsts informācijas resursu, sistēmu un sadarbspējas reģistra (VIRSIS) lietošanai ERAF IKT projektu portfeļa un projektos īstenoto centralizēto koplietošanas platformu un koplietošanas risinājumu pārvaldībai.

3. Nodrošināt PIKTAPS 1. kārtas projektā īstenoto centralizēto koplietošanas platformu projektējumu īstenošanas autoruzraudzību, kā arī to pielietojuma monitoringu projekta īstenošanas laikā.

Mērķa sasniegšanai nepieciešams veikt pakalpojumu sniegšanas un pārvaldības platformas (PSPP), drošas elektroniskas piegādes platformas (DEPP), datu izplatīšanas platformas (DIP), valsts informācijas resursu, sistēmu un sadarbspējas reģistra (VIRSIS) un datu publicēšanas platformas (DPP) risinājumu izstrādes autoruzraudzību.

4. ERAF 2014.–2020. gada plānošanas perioda IKT 1. kārtas projektos izveidotās un attīstītās pakalpojumu sniegšanas un pārvaldības platformas (PSPP) un valsts informācijas resursu, sistēmu un sadarbspējas reģistra (VIRSIS) risinājumu pilnveidošana atbilstoši sabiedrības un valsts pārvaldes prasībām un vajadzībām.

Mērķa sasniegšanai nepieciešams:

* vajadzību monitorings, veicot pētījumu "Integrēts publisko pakalpojumu sniegšanas un gala lietotāju vajadzību monitorings", lai nodrošinātu centralizēto koplietošanas IKT risinājumu atbilstību sabiedrības un valsts pārvaldes vajadzībām;
* pakalpojumu sniegšanas un pārvaldības platformas (PSPP) uzlabojumi, [www.latvija.lv](http://www.latvija.lv) klienta informācijas panelis (e-panelis), kas papildināts ar personas datu pārvaldības risinājumu, lai radītu priekšnoteikumus īstenot personalizētus dzīves situāciju scenārijus (piemēram, sev pieejamo atvieglojumu pārvaldībai);
* valsts informācijas resursu, sistēmu un sadarbspējas reģistra (VIRSIS) risinājuma pilnveidošana atbilstoši valsts IKT arhitektūras pārvaldības un valsts pārvaldes vajadzībām.

5. Attīstīt sabiedrības spējas un ieinteresētību efektīvi izmantot ERAF IKT projektu ietvaros radītos un ieviestos risinājumus, tostarp identificējot sabiedrības vajadzības attiecībā uz valsts iestāžu sniegto pakalpojumu pieejamību, kvalitāti un lietošanas ērtumu, kā arī apzinot valsts iestāžu piedāvājuma atbilstību sabiedrības gaidām un reaģējot uz tām.

Mērķa sasniegšanai nepieciešams:

* veikt sabiedrības informēšanas un izglītošanas pasākumus;
* veikt publiskās pārvaldes darbinieku mācību pasākumus;
* organizēt mācības, publicitātes un informēšanas pasākumus.

**Projekta rezultāta rādītāji**

|  |  |  |  |  |  |
| --- | --- | --- | --- | --- | --- |
| Nr. p. k. | Rezultāta rādītājs | Mērvienība | Sākotnējā vērtība | Sasniedzamā vērtība | |
| 2 gadus pēc projekta beigām | 3 gadus pēc projekta beigām |
| 1. | Atvieglojumu devēji, kuri atvieglojumu administrēšanai izmanto AVIS | skaits | 0 | 6 | 36 |
| 2. | Tirgotāji, kuri atvieglojumu nodrošināšanai izmanto AVIS | skaits | 0 | 4 | 24 |
| 3. | Publiskās pārvaldes informācijas sistēmu un IKT koplietošanas pakalpojumu skaits, kas izmanto būtiskos arhitektūras elementus | skaits | 50 | 130 | 145 |
| 4. | Iedzīvotāju īpatsvars, kuri informācijas ieguvei par valsts un pašvaldību pakalpojumu saņemšanu elektroniskā veidā izmantotu portālu [www.latvija.lv](http://www.latvija.lv)[[3]](#footnote-3) | % | 42 % | 52 % | 54 % |
| 5. | Valsts pārvaldes pakalpojumu portālā [www.latvija.lv](http://www.latvija.lv) gada laikā autentificējušos unikālo lietotāju skaits[[4]](#footnote-4) | skaits | 500 000 | 750 000 | 800 000 |
| 6. | Atvieglojumu saņēmēji[[5]](#footnote-5), kuru atvieglojumi tiek administrēti AVIS | skaits | 0 | 119 000 | 298 000 |

**Projekta iznākuma rādītāji**

|  |  |  |  |
| --- | --- | --- | --- |
| Nr. p. k. | Iznākuma rādītājs | Mērvienība | Sasniedzamā vērtība projekta beigās |
| 1. | Izveidoti un pilnveidoti darbības procesi | skaits | 12 |
| 2. | Izveidota un ieviesta AVIS platforma | skaits | 1 |
| 3. | Izveidots un ieviests e-pakalpojums – "Man pieejamie atvieglojumi un to saņemšanai reģistrētie identifikācijas līdzekļi" | skaits | 1 |
| 4. | Izveidota IKT arhitektūras izmaiņu pārvaldības metodika | skaits | 1 |
| 5. | Risinājumu programmatūras izstrādes autoruzraudzības ziņojums | skaits | 1 |
| 6. | Funkcionāli uzlabotas koplietošanas platformas un informācijas sistēmas | skaits | 2 |
| 7. | Īstenoti mācību, informatīvie un publicitātes pasākumi | skaits | 10 |

Kopējās projekta īstenošanas izmaksas ir **4 600 840 *euro***.

Projekta īstenošanas laiks ir **36 mēneši**.

Nepieciešamās sistēmas uzturēšanas izmaksas ir **217 800 *euro* gadā**.

**Saistība ar iepriekšējā plānošanas perioda projektiem, projekta lietderība un ieguldījums SAM rezultāta rādītājos**

PIKTAPS 2. kārtas projektā ir plānots turpināt ERAF 2014.–2020. gada plānošanas perioda PIKTAPS 1. kārtas projektā iesāktos darbus, lai nodrošinātu uzsākto ERAF IKT projektu savstarpējo saskaņotību no IKT arhitektūras un SAM kopējo rādītāju izpildes viedokļa, kā arī sekmētu publiskās pārvaldes informācijas sistēmu konceptuālās arhitektūras principu īstenošanu visā ERAF 2014.–2020. gada plānošanas periodā un turpinātu pakalpojumu sniegšanas un pārvaldības platformas (PSPP), drošas elektroniskas piegādes platformas (DEPP), datu izplatīšanas platformas (DIP), valsts informācijas resursu, sistēmu un sadarbspējas reģistra (VIRSIS) un datu publicēšanas platformas (DPP) risinājumu izstrādes autoruzraudzību. Paredzēts turpināt no arhitektūras viedokļa pārvaldīt mērķarhitektūru īstenojošo ERAF IKT projektu kopumu, koordinējot centralizēto koplietošanas platformu un koplietošanas risinājumu attīstību un efektīvu izmantošanu.

Projektā paredzēts turpināt attīstīt sabiedrības spējas un ieinteresētību efektīvi izmantot ERAF IKT projektu ietvaros radītos un ieviestos risinājumus, tostarp identificējot sabiedrības vajadzības attiecībā uz valsts iestāžu sniegto pakalpojumu pieejamību, kvalitāti un lietošanas ērtumu, kā arī apzinot valsts iestāžu piedāvājuma atbilstību sabiedrības gaidām un reaģējot uz tām, kā arī veikt sabiedrības un valsts pārvaldes darbinieku informēšanas un izglītošanas pasākumus.

Ieguldījumi projektā nepārklāsies ar PIKTAPS 1. kārtas projektā un Valsts reģionālās attīstības aģentūras (turpmāk – VRAA) veiktajiem ieguldījumiem projektos Nr. 2.2.1.1/17/I/015 "Pakalpojumu sniegšanas un pārvaldības platforma" un Nr. 2.2.1.1/17/I/009 "Vienotā datu telpa".

Projekta iznākumi un rezultāti ir vērsti uz šādu SAM mērķu sasniegšanu:

1) nodrošināt lietotājiem draudzīgus publiskos pakalpojumus;

2) nodrošināt publiskā sektora darbības efektivitāti;

3) nodrošināt valsts informācijas sistēmās esošo datu izmantošanu citās valsts un pašvaldību iestādēs, nepieprasot datu subjektiem iesniegt tos atkārtoti;

4) nodrošināt pasākuma ietvaros izveidojamo vai attīstāmo sistēmu automatizētu mijiedarbības procesu izveidi ar pašvaldību informācijas sistēmām;

5) radīt priekšnosacījumus publiskās pārvaldes rīcībā esošās informācijas izmantošanai ārpus publiskā sektora, tai skaitā lai nodrošinātu tās izmantošanu uzņēmējdarbībai, analīzei un citiem mērķiem.

Projekta ietvaros attīstāmie IKT risinājumi ir vērsti uz plašu sabiedrību un līdz ar to sniedz būtisku ieguldījumu SAM rezultāta rādītājos.

Īstenojot projekta darbības, projekts sniegs ieguldījumu arī SAM rādītājos, ieviešot vienu un pilnveidojot 11 procesus (kopā 12 procesi), ieviešot AVIS un ar to saistīto e-pakalpojumu, kā arī funkcionāli uzlabojot centralizētās koplietošanas platformas un informācijas sistēmu.

Projekta sociālekonomiskais indikatīvais lietderīgums 10 gadu laikā ir apmēram 19,9 milj. *euro.*

**Projekta indikatīvie ieguvumi**

|  |  |  |
| --- | --- | --- |
| Sociālekonomiskais ieguvums | Ekvivalents naudas izteiksmē (*euro*) | Aprēķins |
| AVIS, ietaupījumi no ēdināšanas pabalstu centralizētas pārvaldības | **5 693 070** | 15 % ietaupījums gadā no pašvaldību budžeta izpildes 2016. gadā (klasifikācijas kodu 6253 un 6322 summa)  10 gados:  3 795 383 x 15 % = 569 307 *euro*/gadā  569 307 x 10 gadi = 5 693 070 *euro* |

|  |  |  |
| --- | --- | --- |
| AVIS, ietaupījumi no transporta pakalpojumu kompensāciju centralizētas pārvaldības | **2 534 280** | 15 % ietaupījums gadā no pašvaldību budžeta izpildes 2016. gadā (klasifikācijas kods 6292)  10 gados:  1 689 517 x 15 % = 253 428 *euro*/gadā  253 428 x 10 gadi = 2 534 280 *euro* |
| AVIS, ietaupījumi no veselības aprūpes pabalstu un sociālās aprūpes centralizētas pārvaldības | **740** **160** | 5 % ietaupījums gadā no pašvaldību budžeta izpildes 2016. gadā (klasifikācijas kods 6252 + 6321)  Ietaupījumi plānoti, sākot ar sesto gadu pēc projekta beigām. Pirmos 5 gadus ietaupījums ir 0 *euro*, nākamajos 5 gados:  2 960 633 x 5 % = 148 032 *euro*/gadā (vidēji)  148 032 x 5 gadi = 740 160 *euro*  Kopā 10 gadu laikā 740 160 *euro* |
| AVIS, ietaupījumi no samaksas par aprūpi mājās centralizētas pārvaldības | **2** **544** **055** | 5 % ietaupījums gadā no pašvaldību budžeta izpildes 2016. gadā (klasifikācijas kods 6411)  Ietaupījumi plānoti, sākot ar sesto  gadu pēc projekta beigām. Pirmos 5 gadus ietaupījums ir 0 *euro*, nākamajos 5 gados:  10 176 217 x 5 % = 508 811 *euro*/gadā (vidēji)  508 811 x 5 gadi = 2 544 055 *euro*  Kopā 10 gadu laikā 2 544 055 *euro* |
| AVIS, ietaupījumi no samaksas par ilgstošas sociālās aprūpes un sociālās rehabilitācijas institūciju sniegto pakalpojumu centralizētas pārvaldības | **1** **273** **755** | 5 % ietaupījums gadā no pašvaldību budžeta izpildes 2016. gadā (klasifikācijas kods 6412)  Ietaupījumi plānoti, sākot ar sesto  gadu pēc projekta beigām. Pirmos 5 gadus ietaupījums ir 0 *euro*, nākamajos 5 gados:  5 095 014 x 5 % = 254 751 *euro*/gadā (vidēji)  254 751 x 5 gadi = 1 273 755 *euro*  Kopā 10 gadu laikā 1 273 755 *euro* |
| Atvieglojumu administrācijas resursu ietaupījumi pašvaldībās | **3** **635** **280** | Vidējās slodzes izmaksas gadā (ieskaitot darba devēja sociālo nodokli 24,09 %)  1122 *euro*/mēnesī x 12 = 13 464 *euro*/gadā  10 gados tiek iegūti 270 slodžu gadi, rēķinot, ka slodžu sadalījums pa gadiem ir šāds:  4 + 6 + 27 + 28 + 29 + 31 + 33 + 35 + 37 + 40 = 270  270 x 13 464 = 3 635 280 *euro* |
| Iestādes patērēto resursu (tai skaitā klientu apkalpošanai) samazinājums, pieaugot elektroniski saņemto pakalpojumu īpatsvaram, modernizējot e-pakalpojumus, pakalpojumu sniegšanas un pārvaldības platformu (PSPP) un valsts informācijas resursu, sistēmu un sadarbspējas reģistru (VIRSIS) | **1** **713** **800** | Uzsākto pakalpojumu skaits gadā 1 000 000  Laika patēriņš klienta apkalpošanai klātienē un pa pastu, 0,5 stundas  Valdības sektorā strādājošā vidējās darbinieka stundas izmaksas 7 *euro*/stundā (ieskaitot darba devēja sociālo nodokli  24,09 %)  Papīra dokumenta aprites izmaksas 14,22 *euro*  Elektroniska dokumenta aprites izmaksas 2,14 *euro*  Ietaupījums attiecībā uz laiku un dokumentiem vienam e-pakalpojumam:  0,5 x 7 + 14,22 – 2,14 = 15,58 *euro*  E-pakalpojumu izmantošanas gadījumu skaita lineārais pieaugums 10 gados no 0,2 % līdz 2 % gadā, kopā 11 %  1 000 000 x 0,2 % x 15,58 = 31 160 *euro*/gadā  1 000 000 x 11 % x 15,58 = 1 713 800 *euro* |
| Sabiedrības laika un citu resursu patēriņa samazinājums, saņemot elektronizētus pakalpojumus | **1** **793** **000** | Uzsākto pakalpojumu skaits gadā 1 000 000  Ietaupītais laiks klātienes pakalpojuma saņemšanai (salīdzinot ar e-pakalpojuma izmantošanas laiku) ceļā uz KAC 2 stundas  Vidējās darbinieka stundas izmaksas valstī 7 *euro*/stundā (ieskaitot darba devēja sociālo nodokli  24,09 %)  Ceļa izmaksas 2,30 *euro*  Viena klātienes apmeklējuma izmaksas:  2 x 7 + 2,30 = 16,30 *euro*  E-pakalpojumu izmantošanas gadījumu skaita lineārais pieaugums 10 gados no 0,2 % līdz 2 % gadā, kopā 11 %  1 000 000 x 0,2 % x 16,30 = 32 600 *euro*/gadā  1 000 000 x 11 % x 16,30 = 1 793 000 *euro* |
| **Kopā** | **19 927** **400** |  |

Indikatīvie ieguvumi 10 gadu laikā (sociālekonomiskais indikatīvais lietderīgums – investīciju izmaksas – uzturēšanas izmaksas):

19 927 400 – 4 600 840 – 217 800 = **13 148 560 *euro***.

Vides aizsardzības un

reģionālās attīstības ministrs Kaspars Gerhards

1. Ministru kabineta noteikumu projektu "Noteikumi par atvieglojumu vienotās informācijas sistēmu" plānots izsludināt Valsts sekretāru sanāksmē 2019. gada sākumā. [↑](#footnote-ref-1)
2. Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmas "Izaugsme un nodarbinātība" 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" projekts "Publiskās pārvaldes informācijas un komunikāciju tehnoloģiju arhitektūras pārvaldības sistēma". [↑](#footnote-ref-2)
3. Sabiedriskajā aptaujā iekļauts jautājums. [↑](#footnote-ref-3)
4. Valsts reģionālās attīstības aģentūras statistikas datu "Latvija.lv unikālo lietotāju skaits (tūkst.), kas uzsākuši e-pakalpojumu" rādītājs "Lietotāju skaits, kas autentificējušies konkrētā gada ietvaros, tūkstošos". [↑](#footnote-ref-4)
5. Iedzīvotāju reģistra statistika <http://www.pmlp.gov.lv/lv/sakums/statistika/iedzivotaju-registrs/> [↑](#footnote-ref-5)